אטלסיאן

אטלסיאן (באנגלית: Atlassian Corporation Plc) היא חברת תוכנה אוסטרלית המפתחת מוצרים עבור מפתחי תוכנה, מנהלי פרויקטים וצוותי פיתוח תוכנה אחרים. החברה ממוקמת בבריטניה, המטה העולמי של החברה נמצא בסידני, אוסטרליה, והמטה האמריקאי בסן פרנסיסקו.<ref></ref>

נכון ל-18 בספטמבר 2022, שווי החברה עומד על כ-35.4 מיליארד דולר. ברבעון הפיסקאלי הרביעי של 2022, אטלסיאן דיווחה כי היא מספקת שירות ל-242,623 לקוחות בלמעלה מ-190 מדינות, עם 10 מיליון משתמשים פעילים חודשיים.<ref></ref> נכון ליוני 2022, היו בחברה 8,813 עובדים. לאטלסיאן יש צוותים ב-13 מדינות שונות, עם משרדים הממוקמים בין היתר באמסטרדם, אוסטין, בוסטון, ניו יורק, סן פרנסיסקו, מאונטיין ויו, מנילה, יוקוהמה, בנגלור וסידני.<ref></ref>

== היסטוריה ==
מייק קאנון-ברוקס וסקוט פארקור הקימו את אטלסיאן בשנת 2002.<ref name="2SMH"></ref> השניים נפגשו בעת לימודיהם באוניברסיטת ניו סאות' ויילס בסידני.<ref name="10MA"></ref>

השם הוא נגזרת "אד הוק"' מהטיטאן אטלס במיתולוגיה היוונית, שנענש כדי להחזיק את השמים לאחר הפלת הטיטאנים ע״י האלים היוונים. הגזירה באה לידי ביטוי בלוגו של החברה, ועד למיתוג מחדש של 2017 באמצעות דמות כחולה בצורת איקס המחזיקה את מה שמוצג כתחתית השמיים.<ref></ref>

אטלסיאן הוציאה את מוצר הדגל שלה, ג'ירה – תוכנת מעקב אחר פרויקטים, באגים ובעיות, בשנת 2002.<ref></ref> בשנת 2004, היא הוציאה את Confluence, פלטפורמת שיתוף פעולה צוותית המאפשרת למשתמשים לעבוד יחד על פרויקטים, ליצור תוכן ביחד ולשתף מסמכים ומדיה.<ref name="12ATL"></ref>

ביולי 2010 גייסה אטלסיאן 60 מיליון דולר בהון סיכון מקבוצת Accel.<ref name="6TAM"></ref> ביוני 2011, אטלסיאן הודיעה על הכנסות של 102 מיליון דולר, עלייה של 35% לעומת השנה הקודמת לה.<ref name="27TC"></ref> בשנת 2014, כחלק מרה-אורגניזציה של החברה, חברת האם הפכה ל-Atlassian Corporation PLC בבריטניה, כאשר כתובתה רשומה בלונדון – על אף שהמטה בפועל נשאר בסידני.<ref></ref>

בנובמבר 2015 הודיעה אטלסיאן על מכירות בסכום 320 מיליון דולר, ועל צירופה של שונה בראון לדירקטוריון החברה. ב-10 בדצמבר 2015 ביצעה אטלסיאן את ההנפקה הראשונית שלה (IPO) בבורסת נאסד"ק,<ref></ref> תחת הסמל TEAM, והעמידה את שווי השוק של אטלסיאן על 4.37 מיליארד דולר.<ref></ref> ההנפקה הפכה את מייסדיה למיליארדרי הסטארט אפ הטכנולוגיים הראשונים באוסטרליה.

לאטלסיאן אין צוות מכירות, והיא מסתמכת על שיווק באמצעות האתר שלה<ref></ref> ובאמצעות השותפים שלה.<ref name="44F"></ref>

בשנת 2023 החברה ספגה מתקפה מצד קבוצת האקרים SiegedSec.

== רכישות ומוצרים ==
מוצרים נוספים של החברה כוללים את Crucible, FishEye, Bamboo ו-Clover ומיועדים לשימוש על ידי אנשי תוכנה. FishEye, Crucible ו-Clover נכנסו לתיק ההשקעות של אטלסיאן באמצעות רכישת חברת תוכנה אוסטרלית אחרת, Cenqua, בשנת 2007.<ref name="13Cenqua"></ref> בשנת 2010, אטלסיאן רכשה את Bitbucket, מערכת שיתוף קוד, המתממשקת עם ג'ירה.<ref name="14LR"></ref>

בשנת 2012, אטלסיאן רכשה את HipChat, תוכנת צ׳אט לסביבות עבודה. באותה שנה שחררה אטלסיאן גם את Stash, תיקיית גיט לארגונים, כאשר בהמשך שונה שמה ל-Bitbucket Server.<ref></ref> כמו כן, דאג בורגום הפך ליו"ר הדירקטוריון של אטלסיאן ביולי 2012.<ref></ref>

בינואר 2017 הודיעה אטלסיאן על רכישת Trello בסכום של 425 מיליון דולר.<ref></ref> ב-7 בספטמבר 2017 השיקה החברה את Stride, חלופה לתוכנת הצ'אט במקומות העבודה הפופולרית Slack.<ref></ref> פחות משנה לאחר מכן, ב-26 ביולי 2018, הודיעה אטלסיאן שהיא עומדת לצאת מעסקי הצ'אט, ושהיא מכרה את הקניין הרוחני של HipChat ו-Stride למתחרה Slack Technologies, וכי היא עומדת לסגור את HipChat ו-Stride ב-2019. כחלק מהעסקה, אטלסיאן קיבלה נתח מסוים מסלאק.<ref></ref>

ב-4 בספטמבר 2018 החברה רכשה את OpsGenie (כלי המייצר התראות בהתאם לטיקטים) תמורת 295 מיליון דולר.<ref></ref> ב-18 במרץ 2019, החברה הודיעה כי רכשה את Agilecraft תמורת 166 מיליון דולר.<ref></ref> ב-17 באוקטובר 2019, אטלסיאן רכשה את חברת Code Barrel, יצרניות "אוטומציות לג׳ירה".<ref></ref>

ב-12 במאי 2020, רכשה אטלסיאן את , כלי שמייצר טיקטים מתוך שיחות סלאק, תמורת סכום לא ידוע.<ref></ref> ב-30 ביולי 2020, אטלסיאן הודיעה על רכישת Mindville, ספקית תוכנת ניהול שירותי IT, תמורת סכום לא ידוע.<ref name=":0"></ref> ב-26 בפברואר 2021, אטלסיאן רכשה את חברת Chartio המספקת שירותי הדמיה ואנליטיקה מבוססות ענן.<ref></ref>

== הערות שוליים ==

== קישורים חיצוניים ==
* 

קטגוריה:חברות תוכנה
קטגוריה:ניהול פרויקטים
קטגוריה:חברות אוסטרליות